ՀՀ կրթության եւ գիտության նախարարի խորհրդական, «Էրազմուս+» բարձրագույն կրթության բարեփոխումների փորձագետների ազգային թիմի համակարգող Սամվել Կարաբեկյանն էլ ՀՀ կրթության եւ գիտության նախարարության կողմից ողջունեց ներկաներին, ապա նշեց. «Դժվար է գերագնահատել «Էրազմուս+» ծրագրի դերը հատկապես վերջին տարիներին Հայաստանի բարձրագույն կրթության համակարգի զարգացման գործում: Կարելի է ասել, որ մեր բարձրագույն կրթության համակարգում արձանագրված դրական տեղաշարժերի գերակշիռ մասի համար մենք պարտական ենք հենց այս ծրագրին»: